gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl sv en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Tres horas ao mes co presidente, o "terceiro presentador" do Telexornal
Luns, segunda feira, 26 de setembro de 2022
"Manipulación" e "sectarismo político", acusan
O PSdeG denuncia que o presidente da Xunta acapara o 80% do tempo dos informativos da TVG, que en xaneiro sumou un total de 185 minutos en pantalla.
Tags: Alberto Núñez Feijoo CRTVG manipulación PPdeG PSdeG TVG
O portavoz do PSdeG na comisión de control da CRTVG, Ricardo Varela, denunciou este luns o tratamento informativo dos distintos partidos nos informativos da TVG, que cualificou de "escándalo absoluto".
"Manipulación" e "sectarismo político" considerou os tempos empregados para cada partido en xaneiro. Segundo os seus cálculos, a presenza do presidente da Xunta nos informativos durante ese mes multiplica por nove a do líder dos socialistas, Pachi Vázquez.
En concreto, Varela apuntou que Alberto Núñez Feijoo estivo en pantalla 3:05 horas; por 20:20 minutos do secretario xeral do PSdeG, e 21:50 minutos do portavoz nacional do BNG, Guillerme Vázquez.
Isto é o 80% do tempo, cando a correlación de forzas no Parlamento é de 38 deputados por 25, mentres "curiosamente" -comentou o deputado socialista- o BNG ten practicamente o tempo do PSdeG, coa metade de deputados.
"Estamos ante un escándalo de manipulación sen precedentes", sinalou Ricardo Varela, para quen a TVG busca asemellarse a "TeleEsperanza", en alusión a Telemadrid, ou "mesmo en Valencia", mentres que o presidente da Xunta se converteu no "terceiro presentador" da canle galega.
"Só atopamos unha posíbel explicación", dixo, que Núñez Feijoo estea a dar instrucións á TVG para "tratar de apagar do mapa político" o líder do PSdeG, polo que anunciou que van pedir a comparecencia do director xeral da compañía, Afonso Sánchez Izquierdo, e queixaranse ante o Valedor.
Tamén, asegurou que a "falta de credibilidade" ten como consecuencia a caída das audiencias dos informativos, un 15% en xaneiro respecto ao mesmo mes de 2009, e aludiu ao tratamento informativo que se fixo coa manifestación das caixas en Vigo a de Queremos Galego en Compostela: "Son dúas boas mostras de enorme sectarismo".
Por último, Ricardo Varela, asegurou que a CRTVG non é quen de solucionar un dos seus "graves" problemas: a situación laboral do seu persoal laboral, composto cun 40% de interinos.
PPdeG: "Falsean a realidade como no bipartito"
O PPdeG non tardou en responder as palabras do socialista, este mesmo luns, asegurando que o PSdeG "falsea a realidade como fixeron nos telexornais da etapa anterior". "Está afeito a manipular os informativos durante o bipartito, e adícase agora a manipular os datos sobre o tratamento informativo", sinalaron.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto